 War saxaafadeedka ugu dambeeyay ee ay maanta oo ah 1 October, 2019 soo saartay hayaddan u doodda xuquuqda aadanaha ayaa lagu yiri:- Caddeymo horleh ayaa muujinaya in saddex nin oo duqeyn lagu beegsaday ay ahaayeen beeraley rayid ah oo aanay ahayn argagixiso Milateriga Maraykanka ayaa iska indha-tiray xaaladda qoysaska dadkooda la laayay Amnesty International ayaa ilaa hadda diiwaangelisay in ka badan dhowr iyo labaatan qof oo rayid ah kuwaasoo ay waxyeello kasoo gaartay dagaalka qarsoodiga ah ee ay wado dowladda Maraykanka Sida lagu xusay War-saxaafadeedkan, Baaritaan ay samaysay hayadda Amnesty International ayaa muujinaya in saddex nin oo milateriga Maraykanka uu duqeyn ku dilay bishii Maarso iyagoo loo beegsaday inay yihiin argagixisada Al-Shabaab ay ahaayeen beeraley rayid ah, isla markaana aanay jirin caddeyn muujinaysa inay wax xiriir ah la lahaayeen ururkaasi. 